[{"text_idx": "#000000", "text": "Sinu isikuandmeid to\u0308o\u0308deldakse sinu veebilehe kasutamise kogemuse toetamiseks, sinu konto ligipa\u0308a\u0308su haldamiseks ja muul viisil, mis on kirjeldatud meie privaatsuspoliitika."}, {"text_idx": "#000001", "text": "Saadan Sulle 7 esinemisega seotud o\u0303ppetundi, mida iga esineja teadma peaks"}, {"text_idx": "#000003", "text": "U\u0308ks suuremaid valelubadusi: \u201cMa teen ha\u0308sti lu\u0308hidalt!\u201d"}, {"text_idx": "#000005", "text": "Osalesin eelmisel na\u0308dalal u\u0308hel kolmetunnisel seminaril, mille ka\u0308igus inimesed oma uurimisto\u0308id esitlesid. Umbes kaks tundi oli mo\u0308o\u0308dunud, kui korraldaja tegi ettepaneku enne viimast esitlust va\u0308ike paus teha."}, {"text_idx": "#000006", "text": "Osalejad uurisid, et kui kaua see viimane esitlus kestab \u2013 kui tehakse lu\u0308hidalt, siis pole vast pausil mo\u0303tet. Esitlejad u\u0308tlesid \u201cMe teeme lu\u0308hidalt, umbes 10 minutit la\u0308heb.\u201d Nojah, juba see lause oli halba ennustav. Ja ega nad \u201cootusi\u201d ei petnud \u2013 lubatud ku\u0308mne asemel ra\u0308a\u0308kisid nad 45 minutit."}, {"text_idx": "#000007", "text": "Uus Murphy seadus \u201cEsitluse lubatud pikkus on po\u0308o\u0308rdvo\u0303rdeline selle tegeliku kestusega\u201d"}, {"text_idx": "#000008", "text": "Kas oled ta\u0308hele pannud, et iga kord kui keegi seminaril vo\u0303i konverentsil u\u0308tleb sissejuhatuseks \u201cTeen lu\u0308hidalt...\u201d, siis tegelikkuses seletab ta kolmandiku vo\u0303rra kauem kui u\u0308leja\u0308a\u0308nud esinejad? Vo\u0303i oled ehk ma\u0308rganud, et kui keegi alustab millegi selgitamist va\u0308ljendiga \u201cU\u0308heso\u0303naga...\u201d, siis ja\u0308rgneb sellele pikk ja minuteid kestev jutt? Eriti on see tavaline pidulike ta\u0308htpa\u0308evako\u0303nede puhul."}, {"text_idx": "#000009", "text": "Jama on aga selles, et enamik kuulajaidki teab seda, misto\u0303ttu sinu lubadus \u201cteha lu\u0308hidalt\u201d kajab kuulaja peas lausena \u201cLo\u0303puks sain ma pulti \u2013 ku\u0308ll ma nu\u0308u\u0308d alles vahutan!\u201d"}, {"text_idx": "#000010", "text": "A\u0308ra anna lubadust, mida sa pidada ei suuda"}, {"text_idx": "#000011", "text": "Seega \u2013 a\u0308ra anna lubadusi, mida sa pidada ei suuda. Kui lubad kell 14.00 lo\u0303petada, siis 14.15 otsade kokku to\u0303mbamine on ilmselge mo\u0308o\u0308dalaskmine, mis teeb kuulajad tigedaks. Ra\u0308a\u0308kimata esinejatest, kes peale sind ra\u0308a\u0308kima peavad \u2013 ra\u0308a\u0308gid ju neile antud aja arvelt. See omakorda ta\u0308hendab, et ka nemad peavad alustama lausega \u201cTeen lu\u0308hidalt...\u201d"}, {"text_idx": "#000012", "text": "U\u0308llata oma kuulajaid va\u0308hemalt sel u\u0308heainsal korral tehes to\u0303epoolest lu\u0308hidalt ja sa na\u0308ed, kui ha\u0308sti sa u\u0308leja\u0308a\u0308nud pikka juttu veeretavate tegelaste keskel mo\u0303jud. Tasuks o\u0303ppust vo\u0303tta liftiko\u0303ne tegemisest, sest seal pead ko\u0303ige olulisema ainult mo\u0303ne lausega kokku vo\u0303tma."}, {"text_idx": "#000013", "text": "Mo\u0303tle alati la\u0308bi varuplaan, st \u201cMida teha siis, kui teised on mulle antud aja a\u0308ra kulutanud\u201d"}, {"text_idx": "#000014", "text": "Kui satud olukorda, kus keegi on sinule ma\u0308a\u0308ratud aja a\u0308ra kulutanud, siis pead olema vo\u0303imeline juba ka\u0308igu pealt oma plaani u\u0308mber tegema. Plaani B (ja C ja D) peaksid juba ettevalmistuse juures valmis panema."}, {"text_idx": "#000015", "text": "Parim ku\u0308simus, mis sind taoliste plaanide tegemise juures aitab, algab fraasiga \u201cAga mis siis kui...\u201d, kus kolme punkti koha peale paned probleemi, mis tekkida vo\u0303ib. Na\u0308iteks: \u201cAga mis siis, kui ma ajaha\u0308tta ja\u0308a\u0308n?\u201d Lahendus: Ja\u0308tan va\u0308lja na\u0308ite A ja alateema B."}, {"text_idx": "#000016", "text": "Mida rohkematele probleemidele sa lahenduse valmis paned, seda va\u0308iksem on vo\u0303imalus, et sinuga midagi kehvasti saab minna. Ja kui nu\u0308u\u0308d peaksid ajaha\u0308tta sattuma ja u\u0308tled \u201cTeen lu\u0308hidalt...\u201d, siis erinevalt paljudest teistest esinejatest suudad ka oma lubadust pidada."}, {"text_idx": "#000017", "text": "Muidugi peaksid ka esinemise kava juba ettevalmistuse ka\u0308igus korralikult la\u0308bi mo\u0303tlema. Selle kohta, kuidas seda teha, vo\u0303id lugeda siit."}, {"text_idx": "#000018", "text": "Kuidas sulle tundub \u2013 kas pigem vo\u0303taksid sa kuulata pikalt ja laialt selgitavaid inimesi vo\u0303i neid, kes asja lu\u0308hidalt kokku vo\u0303tavad? Millised on sinu enda kogemused selle ko\u0303igega seoses? Anna all kommentaariumis ma\u0308rku."}, {"text_idx": "#000019", "text": "Janek Tuttar on kodulehe AvalikEsinemine.net autor ja omanik. Samuti on ta ka Eesti Ettevo\u0303tlusko\u0303rgkooli Mainor avaliku esinemise ja suulise eneseva\u0308ljenduse ainete lektor."}, {"text_idx": "#000020", "text": "Siin lehel kirjutab ta eelko\u0303ige sellest, kuidas iseendaga erinevates avaliku esinemise situatsioonides toime tulla."}, {"text_idx": "#000021", "text": "Stsenaarium nupumeestele: \u201cEriti tu\u0308u\u0308tu esinemine\u201d"}, {"text_idx": "#000022", "text": "O\u0303uduslugu nr.4 \u201cTe olete ju lollid...!\u201d"}, {"text_idx": "#000023", "text": "Korrektne keelekasutus = aru saamine ja usaldusva\u0308a\u0308rsus"}, {"text_idx": "#000024", "text": "Saa oluliselt paremaks kui need, kes Sind laval olles tu\u0308u\u0308danud on.\nSaadan Sulle 7 esinemisega seotud o\u0303ppetundi, mida iga esineja teadma peaks.\nHoian Sinu andmed 100% kaitstuna. Ka minule ei meeldi spa\u0308mm!\nLeave this field empty if you're human: Viimased postitused\nHu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000025", "text": "Saa oluliselt paremaks kui need, kes Sind laval olles tu\u0308u\u0308danud on."}, {"text_idx": "#000027", "text": "Hu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000028", "text": "Inspireeriv ja julgustav avaliku esinemise koolitus igasuguse esinemiskogemusega inimesele"}]